《使高丽》
金朝·李遹

去国五千里，马头犹向东。宦情蕉叶鹿，世味蓼心虫。

倦枕三更梦，征衫八月风。山川秋满眼，归思寄孤鸿。

作者简介：（约公元一二o八年前后在世）字平甫，栾城人。生卒年均不详，约金章宗泰和末前后在世，年六十七岁。高才博学，工画山水龙虎。为人滑稽多智。明昌二年（公元一一九一年）进士。泰和中，为大兴幕官，以忤上官，几罹不测，因是仕官不进。南渡后，授东平府治中。寻致仕，闲居阳翟十余年。自号寄庵先生。遹平生所作诗文甚多，李纯甫、杨果等尝与之酬和。